Source: https://www.monitoruldegalati.ro/sport/csm-galati-vrea-sa-revina-imediat-in-liga-florilor.html
Timestamp: 2019-09-23 00:30:52+00:00

Document:
CSM Galaţi vrea să revină imediat în Liga Florilor - Monitorul de Galati - Ziar print si online
CSM Galaţi vrea să revină imediat în Liga Florilor Recomandat
Joi, 05 Septembrie 2019 14:44
La sfârşitul acestei săptămâni se reia Divizia A la handbal feminin. Sezonul 2019-2020 va aduce la start 25 de echipe împărţite în 4 serii. CSM Galaţi a fost repartizată în seria A alături de: Ştiinţa Bacău, Dunărea Brăila 2, HCF Piatra Neamţ, CSM Roman şi Naţional Braşov. La prima vedere, echipa gălăţeană pregătită de antrenoarea Alexandrina Soare, care are un lot echilibrat în care experienţa se îmbină cu tinereţea, este mare favorită la câştigarea grupei şi calificarea la turneul semifinal. Obiectivul echipei este promovarea în Liga Florilor. În prima etapă, CSM Galaţi va întâlni sâmbătă 7 septembrie, în sala Polivalentă Dunărea, de la ora 11.30, pe HCF Piatra Neamţ. „Aşa cum am mai spus, ne-am propus să revenim imediat în Liga Florilor. Pregătirea am făcut-o în Galaţi, totul a decurs conform planului, poate mi-aş fi dorit să mai disputăm 1-2 amicale în afara celor cu Buzăul, Slatina şi Slobozia, dar suntem gata să pornim la luptă. Primul adversar este o echipă imprevizibilă, foarte omogenă, cu jucătoare care joacă demult împreună, au un joc greu de descifrat şi pot spune că avem ceva emoţii pentru că nu ştim la ce să ne aşteptăm şi tocmai de aceea vom trata meciul cu maximă atenţie şi nu ne gândim decât la victorie”, ne-a declarat antrenoarea Alexandrina Soare. Lotul de jucătoare: Emilia Anghel, Roxana Caragea, Anamaria Micu - Daciana Balaban, Cătălina Cioaric, Alla Sheiko, Tamara Bokaric, Cristina Marcu, Cristina Clisu, Cristina Andriţa, Lăcrămioara Cîlici, Raluca Tănasă, Ana Maria Gogu, Alexia Trofin, Cristina Gheorghe, Abigail Vălean, Aida Duda, Cosmina Ţîgîra, Adelina Ţuluca. Din lot mai fac parte: Andreea Prescură şi Mălina Bichir. În prima fază a campionatului se vor juca două tururi şi două returi, după care primele 2 clasate din cele 4 grupe se califică la turneul semifinal. Primele două clasate de la cele două grupe acced în turneul final. Primele două clasate vor promova în Liga Florilor, în timp ce ocupantele locurilor 3-4 vor disputa un baraj cu echipele de pe locurile 11-12 din Liga pentru ultimele 2 bilete în primul eşalon.
« Fetele de la FC Universitatea au pierdut primul meci de pe teren propriu
Handbalistele de la CSM Galaţi au câştigat lejer primul meci »
CSM Galaţi vrea să revină imediat în Liga Florilor

References: CSM 
 CSM 
 CSM 
 CSM 
 CSM 

CSM